b'\n_START_ARTICLE_\nDonji La\xc4\x91evac\n_START_SECTION_\nPovijest\n_START_PARAGRAPH_\nZagreba\xc4\x8dki Srbobran je o La\xc4\x91evcu kod Slunja pisao da su stanovnici potomci starih Hrvata, koji su okru\xc5\xbeeni doseljenim Srbima zapustili svoju \xc4\x8dakav\xc5\xa1tinu i preuzeli \xc5\xa1tokav\xc5\xa1tinu, kao i da su i no\xc5\xa1nju preuzeli od Srba. U \xc4\x8dlanku Zadnje vje\xc5\xa1anje u slunjskoj regimenti autor M. \xc4\x90uri\xc4\x87 pi\xc5\xa1e o doga\xc4\x91aju poslije razvoja\xc4\x8denja Vojne krajine. Jedan Li\xc4\x8danin je prolaze\xc4\x87i kroz ovo selo vidjeo svatove i svratio je da se okrijepi. Pijani svadbari su se s njim na\xc5\xa1alili tako \xc5\xa1to su ga privezali uz kolac i okretali kod ognji\xc5\xa1ta, kao na ra\xc5\xbenju. \xc5\xbdene su ga spasile. Oti\xc5\xa1av\xc5\xa1i s kolcem u ruci, sa\xc4\x8dekao je dvojicu \xc5\xa1to su ga okretali, te ih ubije. Osu\xc4\x91en je na smrt vje\xc5\xa1anjem i obje\xc5\xa1en je na brdu uz staru cestu prema Bro\xc4\x87ancu. Bilo je to zadnje vje\xc5\xa1anje u tom kraju.'